CELEX: 32014D0508(01)
Language: lt
Date: 1399248000000
Title: 2014 m. gegužės 5 d. , Komisijos sprendimas dėl aštuonių Europos patariamojo statistikos komiteto narių skyrimo

8.5.2014   
            
            
               LT
            
            
               Europos Sąjungos oficialusis leidinys
            
            
               C 138/2
            
         KOMISIJOS SPRENDIMAS
   2014 m. gegužės 5 d.
   dėl aštuonių Europos patariamojo statistikos komiteto narių skyrimo
   (2014/C 138/02)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2008 m. kovo 11 d. Europos Parlamento ir Tarybos sprendimą Nr. 234/2008/EB, įsteigiantį Europos patariamąjį statistikos komitetą ir panaikinantį Tarybos sprendimą 91/116/EEB (1), ypač į jo 4 straipsnio 1 dalies a punktą,
   pasikonsultavusi su Taryba,
   pasikonsultavusi su Europos Parlamentu,
   kadangi:
   
               (1)
            
            
               Europos patariamąjį statistikos komitetą sudaro 24 nariai;
            
         
               (2)
            
            
               remiantis Sprendimo Nr. 234/2008/EB 4 straipsnio 1 dalimi, aštuonis narius skiria Komisija, pasikonsultavusi su Europos Parlamentu ir Taryba;
            
         
               (3)
            
            
               valstybės narės Komisijai pateikė aukštos kvalifikacijos kandidatų statistikos srityje sąrašą;
            
         
               (4)
            
            
               tvirtindama šiuos aštuonis narius Komisija siekė užtikrinti, kad jie vienodai atstovautų naudotojams, respondentams ir kitoms Bendrijos statistika suinteresuotoms šalims (įskaitant mokslinę bendruomenę, socialinius partnerius ir pilietinę visuomenę);
            
         
               (5)
            
            
               rezervo sąrašas yra sudarytas tam atvejui, jei paskirti nariai atsistatydintų arba netikėtai atsisakytų eiti pareigas. Atranka iš rezervo sąrašo siekiama užtikrinti, kad būtų išlaikyta vartotojų grupių pusiausvyra,
            
         PRIĖMĖ ŠĮ SPRENDIMĄ:
   1 straipsnis
   Priede išvardyti asmenys penkerių metų laikotarpiui skiriami Europos patariamojo statistikos komiteto nariais.
   2 straipsnis
   Šis sprendimas įsigalioja kitą dieną po jo paskelbimo Europos Sąjungos oficialiajame leidinyje.
   
      Priimta Liuksemburge 2014 m. gegužės 5 d.
      
         
            Komisijos vardu
         
         
            Pirmininkas
         
         José Manuel BARROSO
      
   
   
      (1)  OL L 73, 2008 3 15, p. 13.
   
      PRIEDAS
      Axel Börsch-Supan
      Maria João Casanova de Araújo e Sá Valente Rosa
      Tasos C. Christofides
      Irena Kotowska
      Frances Ruane
      Lena Sommestad
      Ineke Stoop
      Ildefonso Villàn Criado
      
         Rezervo sąrašas
      
      Asta Manninen
      Audronė Jakaitienė
      Mojca Bavdaž
      Sotiris Nikas
      Roxane Silbermann